Diari Oficial de la Generalitat Valenciana


Sumari del DOGV 6966, del 15-02-2013 (2013/1065)

Notificació de la sentència dictada en el procediment de guarda i custòdia de fill menor número 1206/2012.
----------------------------------------------------------------------------------------------------------

### Dades del document

Número de DOGV
:   6966

Data del DOGV
:   15-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1065


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia de fill menor número 1206/2012. [2013/1065]  
Família, guarda i custòdia al fill menor no matrimonial, no consensuat 001206/2012.  
Rafael Roselló Sobrevela, secretari del Jutjat de Primera Instància número 8 de València.  
Part demandant: Marie Kaplee.   
Part demandada: Joseph Nfongang Ashu.   
Sobre: guarda, custòdia o aliments de fills menors no matrimonials, no consensuats.   
En el juí a què es fa referència s'ha dictat la resolució que té el text literal següent:  
«Dispositiva  
Estime la demanda de Marie Kaplee contra Joseph Nfongang Ashu, declarat en rebel·lia, sobre mesures personals i aliments relatius als fills comuns, J. N. i C. O., i dispose les mesures següents:  
  
1. L'atribució de la guarda i custòdia dels fills menors J. N. i C. O. a la mare, i queda compartida entre ambdós progenitors la pàtria potestat.   
2. Se suspén el dret de visites del progenitor demandat, Joseph Nfongang Ashu, en relació amb els dos fills menors.   
3. Joseph Nfongang Ashu hi contribuirà com a prestació per aliments pels fills menors, i ha d'abonar, per mesos anticipats i dins dels cinc primers dies de cada mes, la quantitat mensual de 300 euros, 150 euros per cada fill, la suma pecuniària de la qual serà anualment actualitzada en relació amb l'índex de preus al consum.   
4. Ambdós progenitors satisfaran per mitat els gastos extraordinaris dels menors, els necessaris en tot cas i els convenients previ consens o, si no n'hi ha, autorització judicial.   
Tot això, sense que calga fer una expressa imposició de les costes processals del present procediment a cap de les persones litigants.   
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, s'ha d'anotar en el llibre corresponent, se n'ha de portar una testimoniança a les actuacions originals, i s'ha de notificar a les parts, a les quals es fa saber que, en contra, s'hi pot interposar en este Jutjat un recurs d'apel·lació, dins dels 20 dies següents a la notificació prèvia consignació de la quantitat de 50 euros en el compte de consignacions d'este Jutjat. Ho pronuncie, mane i firme.»   
Atés que es desconeix el domicili o residència actuals de la part demandada, per Resolució de 23 de gener de 2013, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència a Joseph Nfongang Ashu.   
  
València, 23 de gener de 2013.- El secretari judicial: Rafael Roselló Sobrevela.